**Ֆաթման Սամբա Դիուֆ Սամուրա** (անգլ.՝ Fatma Samba Diouf Samoura, սեպտեմբերի 9, 1962(1962-09-09), Սենեգալ), սենեգալցի նախկին դիվանագետ, ավագ պաշտոնյա։ 2016 թվականի մայիսի 13-ին Ջիաննի Ինֆանտինոյի կողմից նշանակվել է ՖԻՖԱ-ի առաջին կին գլխավոր քարտուղար և պաշտոնը ստանձնել է 2016 թվականի հունիսի 20-ին։ Միավորված ազգերի կազմակերպությունում զբաղեցրել է տարբեր պաշտոններ։ 2018 թվականին Ֆորբսի Միջազգային սպորտի ամենահզոր կանանց ցուցակում զբաղեցրել է 1-ին տեղը, իսկ BBC-ին նրան ներառել է 100 կանանց շարքում։

Գործունեություն
---------------

1995 թվականին Միավորված ազգերի կազմակերպության Պարենի համաշխարհային ծրագրում եղել է տարածաշրջանային տնօրեն Ջիբութիում և Կամերունում, ինչպես նաև Պարենի համաշխարհային ծրագրի շրջանակներում աշխատել է Հռոմի կենտրոնակայանում։ Ներգրավել է բազմաթիվ բարդ արտակարգ իրավիճակներում Կոսովոյում, Լիբերիայում, Նիկարագուայում, Սիերա Լեոնեում և Արևելյան Թիմոր։

2007 թվականի նոյեմբերի 1-ին ՄԱԿ-ի գլխավոր քարտուղար Պան Քի Մունը, խորհրդակցելով Հումանիտար հարցերով գլխավոր փոխքարտուղար Ջոն Հոլմսի հետ, Ֆաթմային նշանակել է Արևելյան Չադի հումանիտար համակարգողի տեղակալ։ Նա հաստատվել է Աբեշե քաղաքում։ Չադում կան ավելի քան 280000 փախստականներ և ավելի քան 170000 ներքին տեղահանված անձինք, որոնց մեծ մասը գտնվում է արևելյան տարածաշրջանում և Ֆաթմային հանձնարարվել է աշխատել նրանց վերադարձի հարցերով։ Պաշտոնական գործառույթները լիազորության շրջանակներում է ՄԱԿ-ի յոթ գործակալությունների և Արևելյան Չադի տարածքում գործող ավելի քան 40 միջազգային հասարակական կազմակերպությունների թիմերին աջակցելը։

### ՖԻՖԱ

2016 թվականի հունիսին Ֆաթման ստանձնել է ՖԻՖԱ-ի գլխավոր քարտուղարի դերը և պատասխանատու է կազմակերպության առևտրային և գործառնական կողմերը վերահսկելու համար։ Նա փոխարինել է Մարկուս Կատներին, ով ներգրավված էր կոռուպցիայի մեջ։

Աշխատանքային գործունեության ընթացքում Միացյալ Թագավորությունում հակասություններ առաջացան այն կանոնների շուրջ, որոնք արգելում էին խաղացողներին հիշատակի խորհրդանիշներ կրել։ 2016 թվականի նոյեմբերի 3-ին Ֆաթման հայտարարեց, որ Անգլիան, Շոտլանդիան և Ուելսը կպատժվեն, եթե հիշատակի օրը կարմիր կակաչ կրեն, քանի որ ՖԻՖԱ-ն այն դասում է քաղաքական խորհրդանիշերի շարքին։ «Բրիտանիան միակ երկիրը չէ, որ տուժում է պատերազմից», նա ասաց, «Սիրիան օրինակ է, իմ աֆրիկյան մայրցամաքը տարիներ շարունակ պատերազմից մասնատվել է։ Միակ հարցն այն է, ինչո՞ւ ենք մենք բացառություններ անում միայն մեկ երկրի համար, և ոչ աշխարհի մնացած մասի համար»։ Մեծ Բրիտանիայի վարչապետ Թերեզա Մեյը դատապարտեց ՖԻՖԱ-ին և խորհրդարանին հայտնեց, որ Սամուրայի որոշումը «չափազանց վիրավորական է»։

Ծանոթագրություններ
------------------

1. ↑
2. ↑
3. ↑  «FIFA appoints first female general secretary to succeed Jerome Valcke». Արխիվացված է օրիգինալից 2016 թ․ մայիսի 24-ին. Վերցված է 2018 թ․ դեկտեմբերի 21-ին.
4. ↑  «Governance Report 2016» (PDF). FIFA.com. էջ 47. Արխիվացված է օրիգինալից (PDF) 2017 թ․ ապրիլի 9-ին. Վերցված է 2017 թ․ ապրիլի 8-ին.
5. ↑  Settimi, Christina. «No. 1: Fatma Samba Diouf Samoura - pg.2». *Forbes*. Վերցված է 2018 թ․ մարտի 29-ին.
6. ↑  «BBC 100 Women 2018: Who is on the list?». *BBC News* (բրիտանական անգլերեն). 2018 թ․ նոյեմբերի 19. Վերցված է 2018 թ․ նոյեմբերի 21-ին.
7. ↑  «WFP assures food aid to Cameroon».
8. 1 2  «United Nations: New DHC deployed to eastern Chad».
9. ↑  «Ambitious plans to get 90,000 displaced to return home».
10. ↑
11. ↑  «Fifa poppy ban 'utterly outrageous' says Theresa May». *The Daily Telegraph*. 2016 թ․ նոյեմբերի 2. Վերցված է 2017 թ․ հունվարի 13-ին.
12. ↑  Owen Gibson. «England and Scotland players to defy Fifa and wear poppies in Armistice Day match». *The Guardian*. Վերցված է 2017 թ․ հունվարի 13-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ֆաթմա Սամուրա» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |

 |